
Koja su prava puta kojim se prolazi?


* 
* 
* 
* 
* 
* 
* 

 
Koja su prava puta kojim se prolazi?

U islamu postoje pravila vezana za put kojim ljudi prolaze. Ti adabi zabranjuju uznemiravanje ljudi, kao što se dešava u mnogim zemljama. Prenosi se da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.v.s., rekao: „Čuvajte se sjedenja na putu kojim se prolazi.“ ***[Ashabi](https://pitajucene.com/search/ashab/questions/ "Pretraži pitanja o ashabima")*** rekoše: „Mi to moramo, to su naša mjesta gdje sjedimo i razgovaramo.“ Poslanik, s.a.v.s., im reče: „Ako već morate, onda dajte putu njegova prava.“ Oni ga upitaše: „A koja su to prava puta?“, na što im on odgovori: „Obaranje pogleda, otklanjanje onoga što ljudima smeta, odgovaranje na selam, te naređivanje dobra i odvraćanje od zla.“94 


Od prava koja put ima jeste i zabrana vršenja nužde na njemu i u hladovima. Allahov Poslanik, s.a.v.s., je rekao: „Čuvajte se dvije osobe koje su proklete: onaj koji vrši nuždu na mjestima kojim ljudi prolaze i onaj koji vrši nuždu u hladovima (koji ljudima služe za odmor).“95 


Od tih prava jeste i uklanjanje onoga što prolaznike uznemirava, jer Poslanik, s.a.v.s., kaže: „Prošao je čovjek pored grane koja je bila na putu pa je rekao: ‘Uklonit ću ovo da muslimanima ne smeta.’ Zbog toga je uveden u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***.“96 


Allahov Poslanik, s.a.v.s., je rekao: „Vidio sam čovjeka kako uživa u džennetskim nasladama zbog drveta koje je uklonio sa puta, a koje je uznemiravalo ljude.“97


———-  

94 Tirmizi, br. 1879.  

95 Ahmed, br. 9312.  

96 Buhari, br. 2285., i Muslim, br. 3960.  

97 Muslim, br. 397., i Ebu davud, br. 23.


———–


Iz knjige “Muhammed – Allahov Poslanik”  

Naslov originala: ” محمد رسول الله ”  

Autor: ***[Abdu-l-Muhsin el-‘Abbad el-Bedr](https://pitajucene.com/search/Abdu-l-Muhsin+el-%E2%80%98Abbad+el-Bedr/answers/ "Pretraži odgovore od Abdu-l-Muhsin el-‘Abbad el-Bedr")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Muhammed-Allahov-Poslanik.pdf>


